אלונה טוראל

אלונה טוּראֵל (17 במרץ 1944 – 8 במאי 2019) הייתה מלחינה, מעבדת מוזיקלית ומוזיקאית ישראלית. אלונה טוראל נולדה בשנת 1944 ברמת גן בשם אלונה טורקניץ' למשפחה בת שתי בנות. אביה, אבשלום, היה פקיד ואמה, שולמית, מורה בבית הספר היסודי יהל"ם ברמת גן. טוראל גדלה בשכונת בורוכוב בגבעתיים, ובילדותה למדה נגינה בפסנתר. בבית הספר היסודי מורה למוזיקה היה המלחין יוסף הדר ולחניו היו בין ההשפעות המוקדמות על יצירתה המוזיקלית. טוראל התפרסמה לראשונה בשנת 1961, בגיל 17, כשהייתה עדיין תלמידת תיכון, כאשר השיר "כאשר אני ואת", שכתבה והלחינה, בביצועם של נחמה הנדל ושל שמעון בר (בביצועים נפרדים) זכה במקום השלישי בפסטיבל הזמר והפזמון השני. שיר נוסף שהלחינה לאותו פסטיבל היה "טובים דודיך" (מילים מתוך שיר השירים) בביצועם של נחמה הנדל ושל גדעון זינגר (בביצועים נפרדים), הגיע לבין עשרת המקומות הראשונים. טוראל הלחינה למבצעים שונים, ובראשם חוה אלברשטיין. את שירותה הצבאי עשתה טוראל כמדריכה מוזיקלית בלהקת פיקוד המרכז, להקת הנח"ל ולהקות נוספות. שמשה כמדריכה המוזיקלית של להקת הנח"ל בתוכניתה "שמש במדבר" (תוכנית מס' 17). לאחר שחרורה מצה"ל ב-1964 נסעה טוראל לניו יורק שם שהתה חמש שנים, במהלכן למדה מוזיקה בבית ספר מאנס למוזיקה ועבדה בין היתר עם שמוליק קראוס. באותה תקופה התוודעה למוזיקת הג'אז (אותה שמעה לראשונה במועדון לילה ביפו שבה ניגן הפסנתרן זיגי סקרבניק) והופיעה עם זמרת הנשמה השחורה נובלה נלסון (אנ'). במשך תקופה זו ולאחריה המשיכה לתרום משיריה ללהקות הצבאיות. בין השירים שהלחינה ללהקות הצבאיות: "גשם בוא" (מילים: תרצה אתר) ו"אחד חולמני" (מילים: תרצה אתר) ללהקת הנח"ל, "קום לך אל נינווה" (מילים: יורם טהרלב), שהושפע ממוזיקת הגוספל והג'אז שנחשפה אליהם ו"הנהג שלנו חברה'מן" (מילים: יורם טהרלב) ללהקת פיקוד המרכז, ו"שלושה חיילים" (מילים: חיים חפר) ללהקת פיקוד הצפון. שירים נוספים שהלחינה: "שיר שלכת אדומה", "שבוע האחווה" ו"מכתבי אהבה". ב־1969 שבה טוראל לישראל והשתלבה כנגנית ומעבדת בהרכבים שונים של ג'אז ורוקנרול. בתקופה זו הלחינה טוראל את השיר "מכתבי אהבה" למילים של תרצה אתר לפסטיבל הזמר והפזמון של שכת 1969 בביצועם של עדנה גורן וקובי רכט (בדואט). טוראל הייתה חברה בההרכב "זיעה קרה" יחד עם אהרלה קמינסקי ושמוליק ארוך אשר ליוה את אושיק לוי בחציו השני של תקליט הסולו הראשון שלו, "קצת שקט", שיצא ב-1971. ב־1974 הצטרפה ל"הפלטינה", אחד מהרכבי הג'אז הראשונים בישראל. ב-1976 הפכה הלהקה ללהקת "שמיים", בה נגנו חברי הפלטינה יחד עם הזמר דני ליטני. במקביל, במהלך שנות השבעים הייתה טוראל חלק מצוות הנגנים אשר ליווה את השירים בתוכנית הטלוויזיה לילדים "ראש כרוב". טוראל הלחינה רבות עבור חוה אלברשטיין, המוכרים בשיריה הם "בשביל אל הבריכות" (מילים: יורם טהרלב), "אדבר איתך״ (מילים: רחל שפירא)" ו-״מה נותר״, השיר הראשון שאלברשטיין כתבה שהולחן. בהמשך, במהלך שנות ה-80 וה-90, היה עיקר פעילותה המוזיקלית כפסנתרנית, והיא שיתפה פעולה, בין השאר, עם אריק איינשטיין, שלום חנוך, נורית גלרון וחוה אלברשטיין. בנוסף, הפיקה מוזיקלית מופעים ואלבומים רבים. ב-1980 הלחינה את הפסקול לסרט "המשחק האמיתי". ב-1984 עיבדה יחד עם יצחק קלפטר את אלבומו השני "לבד", וכן ניגנה בהקלטות בקלידים, פסנתר וסינטיסייזר. ב-1986 שימשה כיועצת מוזיקלית ועיבדה ארבעה שירים באלבומה של נורית גלרון "משהו בלבבה". כמו כן השתתפה בהקלטות בנגינת סינטיסייזרים ופסנתר אקוסטי ופנדר רודס. ב-1987 עיבדה והפיקה מוזיקלית את אלבומו של מאיר אריאל "ירוקות". עוד ב-1987 עיבדה גרסה מחודשת ל"העץ הוא גבוה" שביצעו אלי מגן (המבצע המקורי של השיר) ונורית גלרון. בסוף שנות ה–90 עבדה טוראל עם יובל בנאי על אלבום הסולו הראשון שלו. ב־2005 הלחינה טוראל משירי המשוררת אגי משעול והשתיים העלו את המופע המשותף "כשאלונה פגשה את אגי". בשנים האחרונות לפעילותה הופיעה טוראל יחד עם הזמרת רונית אופיר במופע משותף בשם "אדבר איתך". טוראל נפטרה מדום לב ב-8 במאי 2019, ערב יום העצמאות ה-71 למדינת ישראל, בדרכה להופעה משותפת עם רונית אופיר ברמת פולג. היא נטמנה בבית העלמין "בשביל מנוחה נכונה" בראשון לציון, ב-13 במאי 2019. בשנת 2009, התקיים במרכז ענב בתל אביב, ערב מחווה למוזיקה ולשירים בהם הייתה מעורבת. בערב בו הוענק לה אות הוקרה מטעם אקו"ם על תרומתה לקידום המוזיקה הישראלית.. בשנת 2018, זכתה טוראל בפרס לאמנים ותיקים על שם אריק איינשטיין, בתחום המוזיקה האמנותית. ב־2024, שנת השמונים להולדתה, יצא אלבום מחווה משיריה בהשתתפות יהורם גאון, יהודית רביץ ואחרים. תושבת גבעתיים. באמצע שנות ה-70 הייתה במערכת יחסים עם המפיק לואי להב. הותירה אחריה את בן זוגה, גיורא רוזן, מי שהיה עוזרו של מזכ"ל ההסתדרות, יצחק בן-אהרון. ב-6 במרץ 2021 הוסר הלוט מעל שלט הנצחה לאלונה טוראל בגינה קטנה "גינת אלונה טוראל" ליד ביתה ברחוב הצנחנים 33 בגבעתיים. אלבומים בהם השתתפה (רשימה חלקית) שלמה ארצי - על אנשים (1971) אושיק לוי - קצת שקט (1971) אחרית הימים - אחרית הימים (1972) להקת הפלטינה - הקלטה חיה ב"ברברים" (1973) להקת הפלטינה - Freedom - חירות (1973) גבי שושן - נער שחור עיניים (1973) גבי שושן - שירים שאהבנו (1974) ג'וזי כץ ושמוליק קראוס – לבד ביחד ולבד לבד (1975) דורי בן זאב - הכיוון מערב (1976) יגאל בשן - צבעים (1976) להקת שמיים - שמיים עם דני ליטני (הוקלט במקור ב-1976, אך יצא רק ב-1980) שלום חנוך - אדם בתוך עצמו (1977) צביקה פיק - קליידוסקופ (1977) אריק איינשטיין ושלום חנוך בהופעה משותפת (1979) שלמה ארצי - דרכים (1979) דורי בן זאב - אפרוחים (1979) שרי - (I'm Free - (1979 אריק איינשטיין - ארץ ישראל הישנה והטובה חלק ד': משירי סשה ארגוב (1980) מיסטר הרי - אל תשכחי אותנו (1980) יצחק קלפטר - יצחק (הקלטות 27.2.81-1) (1981) שלום חנוך - חתונה לבנה (1981) גלי עטרי - קח אותי הביתה (1981) מני בגר - רוק תל אביב (1981) שם טוב לוי - התעוררות (1981) עפרה חזה - פיתויים (1982) אריק לביא - קרוב לפנות בוקר (1982) הכל עובר חביבי - לעבור את הגבול (1983) יצחק קלפטר - לבד (1984) ירדנה ארזי - מה נשמע + אתה לי ארץ (1984) נורית גלרון - משהו בלבבה (1986) מאיר אריאל - ירוקות (1987) נורית גלרון - אחרינו המבול (1989) קורין אלאל - אנטארקטיקה (1989) מרגלית צנעני - מנטה (1989) רוני ידידיה - למה לנו כל העניין הזה (1989) יובל בנאי - יובל בנאי (1997) מדיה וקבצים בנושא אלונה טוראל בוויקישיתוף אתר האינטרנט הרשמי של אלונה טוראל אלונה טוראל, במסד הנתונים הקולנועיים IMDb (באנגלית) אלונה טוראל, באתר שירונט אלונה טוראל, באתר MusicBrainz (באנגלית) אלונה טוראל, באתר Discogs (באנגלית) אלונה טוראל, באתר סטריאו ומונו אלונה טוראל, דף שער בספרייה הלאומית אלונה טוראל, באתר MOOMA (בארכיון האינטרנט) אלונה טוראל, במערכת איתור יצירות, באתר אקו"ם תיעוד יוצרים של מפעל הפיס עם יואב קוטנר – אלונה טוראל, סרטון באתר יוטיוב, דצמבר 2016 אלי לפיד בתכניתו "כל ההתחלות" מראיין את הפסנתרנית, המלחינה והמעבדת, אלונה טוראל, סרטון באתר יוטיוב (שודר במקור ברשת ג') אור ברנע, מחווה לאלונה טוראל, באתר ynet, 7 בינואר 2009 בן שלו, עכבר העיר אונליין, אלונה טוראל: למלחינה נהדרת דרושה זמרת, באתר הארץ, 24 בפברואר 2009 אור ברנע, זהו אלון, זאת אלונה, באתר ynet, 24 בפברואר 2009 יעקב בר-און, ‏אלונה טוראל: "הולכים ודוחקים הצידה את הדור שלי", באתר מעריב אונליין, 24 באוגוסט 2016 אלונה טוראל באסופת "מלחיני משוררים ישראלים" בעריכת דודו אלהרר, האתר של נילי דגן המעבדת והמלחינה אלונה טוראל הלכה לעולמה בגיל 75, באתר מעריב אונליין, 9 במאי 2019 איה חיות, המלחינה והמעבדת אלונה טוראל מתה בגיל 75, באתר הארץ, 9 במאי 2019 רבקה מיכאלי בתוכנית מיוחדת לזכרה של אלונה טוראל ז"ל, באתר 103fm‏, 17 במאי 2019 תימורה לסינגר, ‏איים של יופי עצוב: נפרדים מיצירתה של אלונה טוראל, באתר גלובס, 17 במאי 2019 אברהם זיגמן, סיפורו של להיט: הגלגול הראשון של "אדבר איתך", באתר ynet, 29 באפריל 2020 אמיר שוורץ, "רק רצתה שיתנו לה לנגן": אלונה טוראל הובילה מהפכה בעולם גברי לחלוטין, באתר ynet, 2 במרץ 2024 על פי הראיון תיעוד יוצרים של מפעל הפיס עם יואב קוטנר – אלונה טוראל, סרטון באתר יוטיוב מילות השיר "כאשר אני ואת", באתר שירונט "שאני עימך" - ראשון ב"פסטיבל הזמר", על המשמר, 5 במאי 1961 נבחרו שלושה שירים ב"פסטיבאל הזמר", דבר, 7 במאי 1961 יוסף לפיד, מדברים עליהם השבוע, מעריב, 5 במאי 1961 תוכנית 17 - שמש במדבר, באתר שרים במדים זיעה קרה, באתר qube אהרון מורג, קצת שקט, בבקשה, באתר להיטון.קום, 10 באפריל 2019 יוסי חרסונסקי, אושיק לוי מבקש קצת שקט, מעריב, 9 ביוני 1971 "הפלטינה" - לפסטיבל ניו-פורט, דבר, 28 במאי 1974 "שמים" ־ להקה ישראלית חדשה, דבר, 25 באוגוסט 1976 על פי, דף הפייסבוק ראש כרוב סיפורו של להיט: הגלגול הראשון של "אדבר איתך", באתר ynet, 29 באפריל 2020 חוה אלברשטיין בריאיון לליאת רגב מתוך "בחצי היום השישי" (כאן רשת ב'), באתר soundcloud איתמר זהר, מה קרה לגרסה המקורית של השיר "אדבר איתך", באתר הארץ, 11 במאי 2019 אדבר איתך – מופע משיריה של אלונה טוראל, באתר בית היוצר יעקב בר-און, ‏אלונה טוראל: "הולכים ודוחקים הצידה את הדור שלי", באתר מעריב אונליין, 24 באוגוסט 2016 איה חיות, המלחינה והמעבדת אלונה טוראל מתה בגיל 75, באתר הארץ, 9 במאי 2019 וואלה! תרבות‏, המוזיקאית אלונה טוראל הלכה לעולמה בדרכה להופעה, באתר וואלה, 9 במאי 2019 מודעת אבל, באתר אבלים ידיעה: מחווה לאלונה טוראל, באתר הבמה אור ברנע, זהו אלון, זאת אלונה, באתר ynet, 24 בפברואר 2009 יוסי חרסונסקי, אלונה טוראל, לרגל ערב המחווה, באתר יוסמיוסיק נירית אנדרמן, הוכרזו שמות הזוכים בפרס לאמנים ותיקים ע"ש אריק איינשטיין, באתר הארץ, 27 בנובמבר 2018